Κίνητρα και πάθος για ζωή - Page 2\nΚίνητρα και πάθος για ζωή\nThread: Κίνητρα και πάθος για ζωή\n30-04-2021, 15:17 #16\nΓράφεις ότι δεν σε βοήθησε η ψυχοθεραπεία αλλά δεν γράφεις πόσο χρόνο έκανες, γιατί πιστεύεις ότι δεν βοηθηθηκες, ποιο ήταν το αίτημα κλπ. Καλά την ψυχολόγο με τα τεστ δεν θα το σχολιάσω περαιτέρω. Θα μπορούσες να επιμείνεις, να ψάξεις δηλαδή άλλον ψυχοθεραπευτή.\n4 συνεδρίες μέσω σκαιπ. 4 εβδομάδες. Στην 1η συνάντηση ήταν καθαρά γνωριμία και τι θεμα έχω, όρισα την αναβλητικότητα ως το θεμα που με βασανίζει και προσπαθώ να βγάλω άκρη....υπέφερα πολύ περσυ, μου στοίχισε πολύ η πανδημία διότι είναι που είναι η δουλειά μου μοναχική και ονλαιν, σε βιβλιοθήκη - το να μην μπορώ να βλέπω κόσμο και να κοινωνικοποιηθώ ήταν το χειρότερο όμως.\nΜόνο στην 1η συνεδρία την είδα για μια ώρα. Στις άλλες 3 μου έλεγε ενα γεια λαιβ και μετά μου εστελνε σωρούς απο διαγνωστικές ερωτησεις για να κάνει διάγνωση έλεγε....φωτογραφίες από βιβλία ήταν.\nενταξει μια φορά, το δέχομαι και 2η, αλλά και 3η? και την έκοψα.......και τελικά παρότι μου εστελνε μειλ να συνεχίσουμε κλπ....δεν μου έστειλε ένα συμπερασμα από όσα τεστ είχα απαντήσει...κανονικά δεν θα έπρεπε να νιώσει ότι είναι υποχρέωσή της να μου στείλει μια απάντηση για τις 3 συνεδρίες με διαγνωστικά τεστ?? γιατί την πλήρωσα άλλωστε? απλά για να απαντώ εγώ ερωτήσεις???\n30-04-2021, 16:55 #17\nκαλησπερ κι απο μενα Μαρα.\nΟ ανθρωπινος εγκεφαλος ειναι ενα οργανο οπου λατρευει την "τεμπελια" σχεδον αντανακλαστικα οτι του μαθαινουμε, οσο τον αναβαθμιζουμε ,οσο κι να θελουμε απο καρδιας να κανουμε πραματα, αυτος, ο εγκεφαλος ειτε θα κανει αυτα που του εχουμε περασει ως συννηθεια,ειτε θα ψαξει τροπους ωστε να κουραζετε οσο πιο λιγο.\nΚαποια πραματα,καποιες οργανικες μας λειτουργιες δεν μπορουμε να τις παρακαμψουμε ευκολα.Μπορουμε ομως να τις χειριστουμε προς οφελος μας.\nΑναφορικα με το προβλημα υγειας οπου εχεις δεν εχω κατις να σο γραψω, αφου ακολουθεις αγωγη το καλητερο ειναι να την κανεις οσο πιο σωστα γινετε.\nΑυτο που θα μπορουσα φιλικα να σου πρωτεινω Μαρα,ειναι να "ψαξεις" το υποσυνειητο σου, να βρεις μεσα σου πρωτα απο ολα τι θες να κανεις στην μετεπειτα ζωη σου, να βαλεις δλδ στοχους τους οποιους φυσικα θα εχεις σκεφτει κι ξανα, πολλες φορες! να εχεις αναλυσει τα θετικα και αρνητικα! να εισαι συγουρη οτι αυτο θες! Να μην ειναι υπερβολικα δυσκολοι, ουτε πανευκολοι. Θα δεις ,οτι τα πρωινα που ξυπνας η διαθεση σου θα ειναι αλλη , καθε μερα θα ειναι μια νεα "περιπετια" για σενα , το βραδυ που θα ξαπλωνεις θα περιμενεις πως και πως να ερθει το πρωι ,και σαν ερθει η μερα οπου θα καταφερεις τον στοχο σου, να το γιορτασεις οσο μπορεις, αξιζει εκεινη την μερα να προφαιρεις στον εαυτο σου ενα "παρτυ" να πιεις, να βγεις, να γελασεις! μα χαρεις την νικη σου.Μετα ,θα βαλεις πλορη για τν επομενο στο χο σου! οπου θα πρεπει να ειναι λιγο πιο δσκολος απο τον πρωτερο παντα.\n30-04-2021, 18:05 #18\nΑναφερομουν στην ψυχοθεραπεία που είπες ότι έκανες με τον γιατρό σου. Για την ψυχολόγο με τα τεστ τι να πω...κι εμένα οι ψυχοθεραπευτές που έχω πάει μου έδιναν δουλειά για το σπίτι ας πούμε αλλά δεν ξόδευαν τις συνεδρίες για τεστ.\n30-04-2021, 18:20 #19\nΤα τελευταία 3 χρόνια ζω στο εξωτερικό. Πριν φύγω βίωσα ένα θάνατο προσφιλέστατου για μένα προσώπου, μια ερωτική απόρριψη που με ισοπέδωσε γιατί το είχα παλαίψει πολύ να ευδοκιμήσει η όλη φάση, και το απόλυτο τίποτα στα επαγγελματικά μου για αρκετά χρόνια. Επίσης, ενώ μέχρι τότε έκανα καθημερινά γυμναστήριο, περνούσα πολύ όμορφα και το χαιρόμου, είχα φτιάξει και ένα ωραίο κορμί με τα υπέροχα τότε 54 κιλά μου, επειδή ξεκίνησα αγωγή λογω έλλειψης συγκέντρωσης και αδυναμίας να εργαστώ - η δουλειά μου έχει να κάνει με διάβασμα με συγκέντρωση και γράψιμο - σταμάτησα το γυμναστήριο διότι δεν είχα την ενέργεια να παω, άρα πάχυνα, άρα μετά από 3χρόνια είμαι αισίως στα 74 κιλά με κορμί μπόγο, μαγουλάκια και τελείως ασεξουαλ εμφάνιση....\nΕίμαι 41 στα 42. Εδώ που βρίσκομαι τώρα, εδώ και 3 χρόνια, έχω τόση ενέργεια όση χρειάζεται για να μένω στη δουλειά που έχω, δεν έχω εξαιρετική επίδοση, είναι φορές που σέρνομαι και βαριέμαι αφόρητα, δεν βρίσκω νόημα σε όσα κάνω ενώ έχω την επίγνωση ότι κάνω το καλύτερο που θα μπορούσα να κάνω όντας εδώ, και ναι έχω ευκαιριες αλλά δεν τις εκμεταλλεύομαι σωστά. Εννοείται δεν θέλω να γυρίσω στην Ελλάδα, έκλεισε το κεφάλαιο αυτό για μένα. Αλλά τί στο καλό μου συμβαίνει και δεν μπορώ να βάλω τα θέλω μου, το μυαλό μου σε μια σειρά και να ορμήξω με πάθος και όρεξη για ζωή στις ευκαιρίες? να διεκδικήσω? έχω βαρεθεί να μου λένε ότι έχω μυαλό και δεν το χρησιμοποιώ ή ότι είμαι πολύ φιλόδοξη αλλά το έργο μου δεν φτάνει στο ύψος της φιλοδοξίας μου....\nbaby steps κάνω....οκ προχωράω αργά, μερικές φορές πολύ αργά αλλά τσουλάω.....το θέμα είναι τί στο καλό να κάνω να πάρει μπρος η μηχανή και να γκαζώσει?? βαρέθηκα να είμαι μέτρια και χλιαρή στη ζωή μου.....\nΝα σε ρωτήσω κάτι; Σε ποια χώρα ζεις;\n30-04-2021, 18:52 #20\nΓερμανία...και η δουλειά μου είναι ερευνητικής φύσης σε πανεπιστήμιο...\n30-04-2021, 18:56 #21\nΑναφερομουν στην ψυχοθεραπεία που είπες ότι έκανες με τον γιατρό σου.\nεπειδή είχα έντονα σωματικά συμπτώματα είχε εστιάσει σε αυτά...και τότε δεν είχα επίσης τα θέματα που έχω τώρα...\nπχ τότε το πρόβλημα μου ήταν η εκρηκτική υπερένταση που είχα και το οτι δεν μπορώ να κάτσω σε μια καρέκλα, να διαβάσω μια σελίδα και να γράψω μια πρόταση από το υπερβολικό αγχος στο κεφάλι μου.\nΤωρα τα κάνω αυτά, απλά όπως είπε και μια φίλη πιο πάνω μηχανικά και ράθυμα, σαν μαριονέτα....Οκ μπορεί να βρω την καλή μου εκδοχή μια στο τόσο αλλά είναι προσωρινή για 1-2 μέρες...μετά ξανά στην ανία, ραθυμία και άντε με το ζόρι να τελειώσω κι αυτή τη δουλειά....\n30-04-2021, 19:20 #22\nΚατάλαβα. Ψάξε κάνα καλό ψυχοθεραπευτή θα έλεγα. Θα βοηθήσει. Δεν ξέρω αν θα σε μεταμορφώσει σε αυτό που έχεις στο μυαλό σου αλλά ίσως σε βοηθήσει να αποδεχθεις το τώρα, να συμφιλιωθείς με το εκάστοτε παρόν σου.\n30-04-2021, 19:27 #23\nέχω βρει έναν συνάδελφο που κάνει παραλληλα, με πιστοποίηση, Life coaching....\nΘα το κάνω κι αυτό...να δούμε....\nαυτό που έχω στο μυαλό μου δεν είναι ένα όνειρο, είναι μια απτή πραγματικότητα που κάποτε βιωνα....θέλω να ξαναφτάσω σε αυτό το επίπεδο δράσης και αποτελεσματος χωρίς να με σπρώχνω κάθε φορά....\n30-04-2021, 20:08 #24\nΔεν το είπα με την έννοια της φαντασίωσης. Κυρίως ήθελα να εστιάσω στο ότι η ψυχοθεραπεία μπορεί να λειτουργήσει με έναν έμμεσο τρόπο, χωρίς να σε οδηγήσει σε αυτό που στοχευες αρχικά. Αυτό δεν θα σημαίνει ότι απέτυχε... απλά αν ξεκινήσεις προσπάθησε να εκφράζεις αυτό που νιώθεις για την ψυχοθεραπεία, το πώς πάει κλπ στον ψυχοθεραπευτή σου... είναι σημαντικό να το κάνεις όταν συμβαίνει και όχι εκ των υστέρων...\n02-05-2021, 09:28 #25\nΕπανέρχομαι. Τι έτσι νόμιζες πως θα σε άφηνα; Αστειεύομαι.\nΛοιπόν διάβασα όσα γράφτηκαν από εσένα και τα υπόλοιπα μέλη της κοινότητας εδώ και νομίζω πως θα βρεις βοήθεια μέσα κυρίως από απλές πρακτικές κινήσεις.\nΔηλαδή. Το να έχει κανείς όχι τρία τέσσερα αλλά για παράδειγμα δεκατέσσερα και παραπάνω κιλά τον επηρεάζει ψυχολογικά και σωματικά. Ασφαλώς και υπάρχουν εξαιρέσεις που απλά επιβεβαιώνουν αυτό όμως.\nΓι αυτό μια κίνηση είναι να έρθεις στα κιλά σου.\nΚατεβάζεις μια εφαργογή, για παράδειγμα το yazio, (τη χρησιμοποιούν εκατομμύρια άνθρωποι σε όλο τον κόσμο) και κάθεσαι και γράφεις ότι τρως κάθε μέρα. Είναι τόσο εξελιγμένη που στην πραγματικότητα θα δεις πως δε χρειάζεται να γράφεις. Σκανάρεις μόνο το barcode. Και μετά από μια βδομάδα, δύο, απλά κάνεις ένα κλικ στις τροφές που τρως και σου της δείχνει η εφαρμογή.\nΜετά αγοράζεις ένα καλό ρολογάκι το οποίο και φοράς συνέχεια το οποίο σου δείχνει τι ξοδεύεις και το συνδέεις στο yazio. Έτσι αμέσως έχεις μια εικόνα. Ξέρεις πως παίρνεις χ θερμίδες και ξοδεύεις ψ. Αν πας για τρεξιματάκι, αν κάνεις άσκηση, αρχίζουν οι παλμοί και ανεβαίνουν κι έτσι έχεις έναν τρόπο να παίζεις καθημερινά με τις θερμίδες μέχρι που να φτάαεις στα κιλά σου. Σαν καθημερινό παιχνίδι είναι.\nΑυτό και μόνο, το να είσαι στα κιλα σου, θα αποτελέσει την καλύτερη ψυχοθεραπεία. Μπορείς να το κάνεις. Το κάνουν εκατομμύρια άνθρωποι. Υπάρχει και ομάδα στο facebook με φωτογραφίες ξέρεις before and after κτλ. Σίγουρα θα υπάρχουν σκαμπανεβάσματα αλλά θα συνεχίζεις και νομίζω πως και στη μέση να φτάσεις θα βλέπεις αισθητή διαφορά στην ψυχολογία σου. Θα πάρεις τα πάνω σου λέμε.\nΤώρα για την εργασία ασφαλώς και έχεις δίκιο πως δε γίνεται να αφήσεις μια καριέρα για την οποία έδωσες χρόνο κόπο και χρήματα για μια δουλειά του ποδαριού τρόπον τινά. Από την άλλη βέβαια η δουλειεά του ποδαριού έχει το καλό πως σε αναγκάζει να αθληθεις να κουράσεις το σώμα σου κι έτσι θέλοντας και μη σου ενεργοποιεί τις ορμόνες της χαράς όπως τις λένε. Σεροτονίνη κτλ.\nΥπάρχουν και περιπτώσεις που λένε πως τα αφήσαμε όλα γιατί δε ζούμε για την εργασία αλλά επειδή έτσι κι αλλιώς ο χρόνος της ζωής μας είναι ελάχιστος θέλουμε να τον ευχαριστηθούμε και όχι να τον χάσουμε λόγω καριέρας.\nΑλλά εντάξει αυτό είναι μεγάλη κουβέντα οπότε δες τι δυνατότητες σου δίνονται στον τομέα σου, ή αν μπορείς να πηγαίνεις σε κάποιο κολυμβητήριο πριν την εργασία σου και οτιδήποτε σχετικό. Επειδή έχεις πολλές πιθανότητες να γραφτείς σε γυμναστήριο κολυμβητήριο κ.α., και να τα παρατήσεις, μια λύση είναι να γραφτείς σε κάποιο που να κοστίζει αρκετά χρήματα ώστε και μόνο η σκέψη πως δίνεις τόσα χρήματα να αποτελεί παράγοντα για να συνεχίζεις. Κάτι ανάλογο μπορείς να κάνεις βέβαια και με κάποιον ακριβό διατροφολόγο.\nΚάτι άλλο που νομίζω θα σε βοηθήσει είναι το να γνωρίσεις κάποιο πρόσωπο. Σου αλλάζει τα πάντα και χωρίς να το καταλάβεις μπορείς να γίνεις η σουπερ φιτ και η σουπερ δραστήρια και ορεξάτη για ζωή. Εντάξει ο έρωτας δεν έρχεται όταν και όποτε τον θέλουμε, αλλά όσο πιο γεμάτος από ενέργεια και αγάπη για τη ζωή είναι κάποιος, τόσο και αυξάνουν οι πιθανότητες να ερωτευτεί.\nΤο χόμπι σου που είπαμε και την προηγούμενη φορά, το ταλέντο σου, κάντο καθημερινή σου ενασχοληση μέσα από το ίντερνετ ενδεχομένως. Άνοιξε ένα κανάλι στο youtube, μια σελίδα ή οτιδήποτε και πες για σας είμαι η τάδε που κάνω αυτό κι αυτό Και το εμπλουτίζεις καθημερινά. Έχεις μεν εργασία καθιστική, αλλά αυτή η ενασχόληση με το χόμπι σου αφορά κάτι που λατρεύεις και αγαπάς κάτι στο οποίο έχεις ταλέντο και ξεχωριστές γνώσεις τις οποίες χαίρεσαι να τις μοιράζεσαι κι έτσι περνάς όμορφα κάποιες ώρες της ημέρας.\nΥπάρχουν πολλά που αν τα συνδυάσεις θα τα καταφέρεις να γίνεις έτσι όπως επιθυμείς. Δε με βρίσκει σύμφωνο να λες α εμένα ο χαρακτήρας μου ειναι έτσι ή α ξέρετε εγώ είμαι αλλιώς και δε μπορώ αυτές τις καταστάσεις. Όλοι τα μπορούμε όλα και όλοι αλλάζουμε πόσες και πόσες φορές λόγω κάποιων έντονων καταστάσεων.\nΌπως λοιπόν οι άσχημες εμπειρίες του παρελθόντος σε επηρέασαν έτσι μπορείς να αλλάξεις και τώρα με εμπειρίες που είσαι σε θέση να βιώσεις και να μην αφήσεις άλλο το άσχημο παρελθόν να σου καθορίζει τη ζωή.\nΣυγνώμη που στα γράφω έτσι, συγνώμη για την προστακτική κάποιες φορές, αλλά σε κάποια απ αυτά που λες βλέπω τον εαυτό μου και προσπάθησα να σου γράψω τι (θα) έκανα στη θέση σου.\n02-05-2021, 11:06 #26\nΕγώ καταλαβαίνω από τον τρόπο που περιγράφεις το σώμα σου "κορμί μπόγος" ότι δεν το αγαπάς παρά μόνο όταν ταιριάζει με τα κοινωνικά πρότυπα ομορφιάς. Με τι το συγκρίνεις λοιπόν για να το θεωρείς μπόγο τώρα; Με κάτι πρέπει να το έχεις συγκρίνει. Και ο προηγούμενος εαυτός σου, αυτός των 54 κιλών, με κάτι πρέπει να συμβάδιζε, όχι μόνο την υγεία. Με τι άλλο ταίριαζε και αισθανόσουν τότε καλά και τώρα όχι;\n04-05-2021, 00:57 #27\nεννοώ ότι δεν έχω την ενέργεια που χρειάζεται ώστε να πηγαίνω γυμναστήριο και να συντηρώ το κορμί που είχα πριν 3-4 χρόνια. Και να πάω γυμναστήριο 2 φορές σε μια βδομάδα, μετά θα κάνω μήνα για να ξαναπάω. Εχω πληρώσει ετήσια συνδρομη για να με αναγκάσω να πάω αλλά δεν πιάνει...Επίσως έχω φτιάξει όλων των ειδών τα προγράμματα......αλλά πρωί έχω διαύγεια άρα δουλεύω, μεσημέρι τρώω άρα μετά δύσκολο....απόγευμα κοιμάμαι λίγο, και βράδυ αρχίζω να ρίχνω ρυθμούς άρα πώς να πάω γυμναστήριο??? δικαιολογίες θα μου πείτε, ε ναι είναι δεν αντιλέγω...\n04-05-2021, 01:07 #28\nΕυχαριστώ πάρα πολύ που μπήκες στον κόπο να ασχοληθείς με το θέμα μου τόσο αναλυτικά.\nΜου αρεσει να γραφω σε τετράδιο, για αυτό και το yazio αποκλείεται, καθώς προσπαθώ να κρατάω ημερολόγιο τί τρώω, macros, κτλ.\nΌλα όσα προτείνεις είναι αξιόλογα, την ενέργεια ψάχνω για να τα κάνω. Ιδανικά θα ήθελα να πήγαινα γυμναστήριο πολύ πρωί ή κολυμβητήριο πριν τη δουλειά...\nΕιδικά για το ερωτικό συναίσθημα και να βρεθεί ένα πρόσωπο όπως λες, επειδή το έζησα το παραμύθι, θέλω ό,τι κάνω να το κάνω για μένα και όχι με αφορμή κάποιον άλλο.\nΕπειδή έχω και το θέμα της ιψδ, δεν θέλω να πιέζομαι ή φοβάμαι να πιεστώ καθότι δεν μπορώ να καταλάβω τη διαφορά ανάμεσα στο πιέζομαι δημιουργικά για να πετύχω ένα αποτέλεσμα και στο σκάσε και κολύμπα με το ζόρι να βγεις στη αντίπερα όχθη...\nΕμαθα? να λειτουργώ αποτελεσματικά μόνο με το μαχαίρι στο λαιμο και είμαι ανίκανη? να δράσω υπό νορμάλ συνθήκες....\n04-05-2021, 01:10 #29\nαυτή την περίοδο διαβάζω ένα βιβλίο //ξύπνησε το γίγαντα μέσα σου//....και αναφερει παρόμοια με όσα λες.\nEΠίσης λεει οτι αν καταφέρουμε να συνδέσουμε την έννοια του πόνου με όσα θέλουμε να αποφύγουμε και την απόλαυση με όσα θέλουμε να πετύχουμε, ουσιαστικά έχουμε βρει τη συνταγή της επιτυχίας. ΑΛΛΑ λέω εγώ τώρα, εδώ είναι που μπαίνει η αναβλητικότητα,....\n04-05-2021, 09:19 #30\nδεν εισαι ανικανη βρε μαρα, αλλα εφοσον εχεις την παθηση που περιγραφεις και την εχεις πλεον υπο ελεγχο (πραγμα σχεδον ακατορθωτο για αλλους με την ιδια παθηση), που ειναι προτεραιοτητα για την ζωη σου, για να μπορεις να δουλευεις (Που ειναι βασικο για να επιβιωνεις), πιθανον η θεραπεια για το προβλημα αυτο, να σε κανει πιο νωθρη. το σκεφτηκες;\nαυτο δεν σημαινει οτι ειναι λυση το να κοψεις την θεραπεια. λυση ειναι να προσαρμοσεις την ζωη σου στην ενεργητικοτητα που σου προσφερει η θεραπεια.\nτο σημαντικο ειναι να παραμενεις λειτουργικη και εργαζομενη. τα υπολοιπα, επονται...\nΤΑ ΚΙΝΗΤΡΑ ΓΙΑ ΔΙΑΙΤΑ\nLast Post: 18-08-2015, 17:50\nΟμαδικό Σεξ. Εμπειρία ή πάθος?\nBy strj in forum Σεξουαλικότητα, παρεκκλίσεις, σεξουαλική ταυτότητα\nLast Post: 22-01-2013, 14:33\nLast Post: 02-10-2010, 22:50


Εντυπωσιακή ανακάλυψη ορυκτών υλών στη Νορβηγία | Η ΚΑΘΗΜΕΡΙΝΗ\n25 Ιανουαρίου, 2021 25.01.2021 • 09:26\nΠέρα από φωσφορικά πετρώματα ανακάλυψαν δυο ακόμη πολύτιμες ορυκτές ύλες: βανάδιο και τιτάνιο. Το πρώτο είναι υποψήφιο να αποσπάσει τον τίτλο «πρώτη ύλη του μέλλοντος». Ήδη σήμερα το ένα δέκατο των παγκόσμιων αποθεμάτων χρησιμοποιείται για την κατασκευή μπαταριών υψηλών αποδόσεων.\nΟι μπαταρίες βαναδίου υπερέχουν σημαντικά της τεχνολογίας ιόντων λιθίου αφού φορτίζουν γρηγορότερα ενώ μπορούν να φορτίσουν και να αποφορτίσουν 10 φορές συχνότερα χωρίς να χάσουν την απόδοσή τους. Πέραν αυτών είναι πιο ανακυκλώσιμες από τις λιθίου. Το δε τιτάνιο παίζει σημαντικό ρόλο στη χαλυβουργία ενώ το φώσφορο χρησιμοποιείται ως επί το πλείστον για την παρασκευή ζωοτροφών και λιπασμάτων.\nΜε ηλεκτρομαγνητικές μετρήσεις που έγιναν από ελικόπτερο το 2019 έγινε μια πλήρης τρισδιάστατη απεικόνιση των πιθανών μεταλλευμάτων. Αρχικώς η Norge Mining υπολόγιζε με πρώτες ύλες μέχρι βάθους 300-400 μέτρων. Δοκιμαστικές γεωτρήσεις και εργαστηριακές έρευνες έδειξαν όμως την ύπαρξη μεταλλευτικών ορυκτών ακόμη και σε βάθος τουλάχιστον 2.200 μέτρων. Η εταιρία ελπίζει ακόμη και σε διπλάσιο βάθος, έως 4.500 μέτρων.\nΣτην αρχή κανείς δεν υπολόγιζε με τόσο «γιγαντιαίες διαστάσεις» αποθεμάτων, επισήμανε ο Βούρμσερ μιλώντας προς την Deutsche Welle. H Norge Mining έχει αγοράσει στο μεταξύ 46 άδειες για έρευνες σε περιοχές συνολικής έκτασης 420 συνολικά τετραγωνικών χιλιομέτρων. Πρόκειται για μια έκταση τέσσερις φορές όσο το Παρίσι. Το 2012 η Νορβηγική Γεωλογική Υπηρεσία υπολόγιζε την αξία των αποθεμάτων σε 30 δις ευρώ. Μόνο που οι τότε εκτιμήσεις έκαναν λόγο για αποθέματα σε μόλις 100 και όχι 2.200 και πλέον μέτρα βάθος.\nΈντονο ευρωπαϊκό και κινεζικό ενδιαφέρον\nΓεωτρήσεις που έγιναν στα τέλη του 2020 έδειξαν ότι η Norge Mining μπορεί να υπολογίζει με περίπου 70-80 δις τόνους φωσφορικών πετρωμάτων. Σε περίπτωση που επιβεβαιωθούν οι εκτιμήσεις, θα ήταν τα μεγαλύτερα αποθέματα φωσφόρου στον κόσμο, πολύ μεγαλύτερα ακόμη και από του Μαρόκου που διαθέτει 50 δις τόνους και φυσικά της Κίνας με «μόλις» 3 δις τόνους. Όπως τονίζει η εταιρία, πρόκειται μάλιστα για ιδιαίτερα συγκρατημένες και «συντηρητικές» εκτιμήσεις αφού υπολογίστηκαν με βάση 1.500 μέτρα βάθος.\nΣε αυτά θα πρέπει να προστεθούν και 2,45 εκ. τόνοι βαναδίου. Για το τιτάνιο δεν υπάρχουν ακόμη εκτιμήσεις.\nΗ νορβηγική ανακάλυψη έχει προκαλέσει το έντονο ενδιαφέρον της ΕΕ αφού τα φωσφορικά πετρώματα, το βανάδιο και το τιτάνιο συγκαταλέγονται στον κατάλογο των «κρίσιμων πρώτων υλών» που συντάσσουν οι Βρυξέλλες από το 2011. Περιλαμβάνει 30 συνολικά σπάνιες πρώτες ύλες που θεωρούνται σημαντικές για την ευρωπαϊκή οικονομική και κλιματική πολιτική και τις οποίες εισάγει ως επί το πλείστον η Ευρώπη.\nΗ ΕΕ εισάγει τις τρεις προαναφερθείσες ύλες σε ποσοστό 60% από την Κίνα, κατά 20% από τη Ρωσία και τις υπόλοιπες από το Καζακστάν, το Μαρόκο και άλλες αφρικανικές χώρες. Και όλα αυτά ενώ εκτιμάται ότι οι ανάγκες σε βανάδιο θα αυξηθούν σημαντικά εντός της τρέχουσας δεκαετίας. Μέχρι στιγμής η Norge Mining δεν δεσμεύεται βέβαια για πιθανές μελλοντικές προμήθειες των κρίσιμων αυτών πρώτων υλών στις χώρες της ΕΕ.


ΑΓΝΩΣΤΗ ΔΙΑΣΤΑΣΗ: VΑNUATU ISLANDS (19o 30’S 169o 20E)\nVΑNUATU ISLANDS (19o 30’S 169o 20E)\nΣήμερα, ελπίζω ότι έχω την άδεια να αναρτήσω με πολλή χαρά το σχόλιο του φίλου THOMAS.\nΑναφέρεται στην Άγνωστη Διάσταση των νήσων Βονουάτου που φέραμε τους ανθρώπους των να "βουτήξουν στο βυθό μας".\nΔεν θα προσθέσω τίποτα άλλο, μιλάει το εξαίρετο κείμενο από μόνο του. Ελπίζω να έχουμε κι άλλα κείμενα δικά του.\nΑναρτήθηκε από ΧΡΙΣΤΟΦΟΡΟΣ ΠΑΠΑΧΑΡΑΛΑΜΠΟΥΣ στις 11:52 π.μ.\nΑνώνυμος 17 Δεκεμβρίου 2009 - 8:53 π.μ.\nΟ THOMAS έστειλε ένα πολύ ενδιαφέρον σχόλιο και κατάφερε με υποδειγματικό τρόπο να το εντάξει στο πλαίσιο του blog. Ελπίζω να τον βλέπουμε πιο συχνά. Όσο για τον κύριο CRISTOBAL, αλήθεια που είναι ο CRISTOBAL;\nΕγώ πάντως περιμένω να δω την εξέλιξη του μπλογκ. Ασχετα αν τα βάζω με τον CRISTOBAL, μπορεί τελικά να εξελιχθεί σε κάτι ενδιαφέρον.\nΑνώνυμος 17 Δεκεμβρίου 2009 - 11:28 π.μ.\nΜε αφορμή πραγματικό γεγονός ο THOMAS δημιούργησε ένα κείμενο ποιητικό σε φόρμα πεζού λόγου. Το ευχαριστήθηκα..\nΑνώνυμος 17 Δεκεμβρίου 2009 - 1:09 μ.μ.\nΠιστευω οτι ο cristobal θα πρεπει να αφησει το blog να παρει το δικο του δρομο κατι που εχει ηδη αρχισει να γινεται,χωρις να δεσμευεται για την συραφη καποιου κειμενου.Νομιζω οτι ετσι ειναι πιο\n΄4diastasi'.Ισως αυτο το blog να εχει δικια του ζωη...!\nΠραγματικα πολυ ωραιο το κειμενο του ΤΗΟΜΑS.\nΕπισης προτεινω σε οσους τους αρεσουν τα soureal αναγνωσματα το 'ΘΕΙΟ ΒΡΕΦΟς'του PASKAL BRUKNER\nΑνώνυμος 17 Δεκεμβρίου 2009 - 2:30 μ.μ.\nΕιχε πια χαραξει οταν βγηκαν ολοι τους απο την πορτοκαλι σπηλια .Ηθελαν να με βοηθησουν το ηξερα.\nΠηρα το καφε αλογο ,το μαυρο το ειχε δαγκωσει ο τεραστιος μαυρος αυτοκρατορας,και πηγα προς τα κατω.Ησυχια και σκοταδι.Το δεντρο ηταν σκοτεινο.\nΤοτε την ειδα.Ηταν κατω ,κουρασμενη και ταλαιπωρημενη .Μολις με ειδε μου εδειξε τα λαμπερα\nδοντια της.Τοτε ο αυτοκρατορας σηκωθηκε απο το χαλι και καθησε πανω της!!Ειχα λιγη ωρα να ψαξω\nγια το καρω προβατο με τα τρια ποδια .Αυτο μονο ηξερε που ηταν του γουρουνακι.Κολησα τις μαγικες ταινιες στο μετωπο μου και ξεκινησα.Ο αυτοκρατορας με κοιτουσε .Ηξερε πως θα επεστρεφα.


Το μυστικό για εκτυφλωτική λάμψη στα μαλλιά\nΤο ενυδατικό έλαιο που αξίζει μια θέση στη haircare ρουτίνα σας.\nΓΡΑΦΕΙ: ΒΙΚΥ ΧΡΙΣΤΟΠΟΥΛΟΥ 13-12-2020\nΗ ενυδάτωση των μαλλιών από τη ρίζα μέχρι τις άκρες, τόσο με θρεπτικές μάσκες, όσο και με πολυτελή έλαια είναι το Α και το Ω στη διατήρηση της καλής τους υγείας και λάμψης.\nΈνα από τα μεγαλύτερα μυστικά ομορφιάς των A-listers είναι το έλαιο Elixir Ultime της Kérastase, το οποίο μάλιστα φέτος γιορτάζει 10 χρόνια στην ελληνική αγορά. Η ολοκληρωμένη σειρά Elixir Ultime χαρίζει θρέψη και λάμψη χάρη στο μοναδικό συνδυασμό πολύτιμων ελαίων: Το Έλαιο Καμέλιας προσφέρει απαλότητα, και εκθαμβωτική λάμψη μακράς διάρκειας, ενώ το Έλαιο Marula παρέχει ανάλαφρη θρέψη και υψηλή αντιοξειδωτική προστασία, χάρη στην υψηλή περιεκτικότητά του σε απαραίτητα λιπαρά οξέα και βιταμίνες C & E, μαζί με τα εξαιρετικά υψηλά επίπεδα αντιοξειδωτικών.\nΤο αποτέλεσμα; Τα μαλλιά λειαίνονται και δείχνουν άμεσα πιο όμορφα, ανάλαφρα και αέρινα. Ένα από τα μεγάλα plus του εμβληματικού λαδιού είναι το μοναδικό του άρωμα, το οποίο αγκαλιάζει γλυκά τα μαλλιά και τα συνοδεύει για ώρες.\nΟι άλλες πολυτελείς εκδοχές του Elixir Ultime είναι το L’Huile Rose, το οποίο είναι ειδικά σχεδιασμένο να φωτίζει τα βαμμένα μαλλιά με βαθιά θρέψη και μακράς διάρκειας έλεγχο του φριζαρίσματος, αλλά και το L'Huile Légère για τα λεπτά έως κανονικά μαλλιά που χρειάζονται λάμψη.\nΗ σωστή φροντίδα για τα λεπτά και λιπαρά μαλλιά


Skoda. Άλλο iV και άλλο e-TEC | Εν Κινήσει\nΑρχική ΕΙΔΙΚΑ ΘΕΜΑΤΑ Skoda. Άλλο iV και άλλο e-TEC\nΗ μετάβαση στην ηλεκτροκινητικότητα βρίσκεται σε πλήρη εξέλιξη στη Skoda. Η τσέχικη αυτοκινητοβιομηχανία, μέλος του Volkswagen Group, ακολουθεί πολλούς διαφορετικούς τεχνολογικούς δρόμους, συμπεριλαμβανομένων των iV και e-TEC, όπου iV και e-TEC οι δύο διαφορετικές διακριτικές ονομασίες για τις τεχνολογίες ηλεκτροκινητικότητας που ακολουθεί η SKODA AUTO. Και τα δύο σχετικά σήματα στα μοντέλα SKODA είναι συνώνυμα της πράσινης μετακίνησης και της ηλεκτροκίνησης. Αλλά οι τεχνολογίες που εμπλέκονται είναι πολύ διαφορετικές. Η βασική διαφορά είναι αρκετά απλή: η ονομασία iV, την οποία η Skoda παρουσίασε στον κόσμο το 2019, όταν λάνσαρε τα CITIGOe iV, SUPERB iV και OCTAVIA iV, ή πιο πρόσφατα με το πρώτο ηλεκτρικό SUV της μάρκας, το ENYAQ iV, χρησιμοποιείται για πλήρως ηλεκτρικά και plug-in υβριδικά οχήματα. Με απλά λόγια, αυτά είναι αυτοκίνητα τα οποία ο χρήστης μπορεί, ή σε ορισμένες περιπτώσεις, πρέπει να συνδεθεί σε μια ηλεκτρική πρίζα, για να φορτίσει τις μπαταρίες του οχήματος.\nΗ πρεμιέρα της ονομασίας e-TEC ήρθε με την τέταρτη γενιά του best-seller, της OCTAVIA. Εδώ εφαρμόζεται η τεχνολογία του ήπιου-υβριδικού (mild hybrid) συστήματος, όπου ένας ηλεκτρικός κινητήρας με σχετικά μικρή μπαταρία συμπληρώνει έναν κινητήρα εσωτερικής καύσης. Ένα βασικό χαρακτηριστικό των ήπιων υβριδικών είναι ότι δεν μπορούν να φορτιστούν από μια ηλεκτρική πρίζα. Με απλά λόγια, αυτό σημαίνει ότι το e-TEC αντιπροσωπεύει το βασικό επίπεδο εξηλεκτρισμού, ενώ η κατηγορία iV περιέχει αυτοκίνητα με υψηλότερο επίπεδο εξηλεκτρισμού, συμπεριλαμβανομένης της πλήρως ηλεκτρικής κίνησης. Η οικογένεια e-TEC περιλαμβάνει επί του παρόντος δύο εκδόσεις της OCTAVIA, με διαφορετικό κινητήρα. Η οικογένεια iV είναι μεγαλύτερη, με τα ηλεκτρικά μοντέλα ENYAQ iV και CITIGOe iV και τα υβριδικά SUPERB iV, OCTAVIA iV και OCTAVIA RS iV.\nΣε αντίθεση με τα αυτοκίνητα iV, τα μοντέλα e-TEC χρησιμοποιούν τεχνολογία 48 Volts. Το τμήμα που αφορά τον κινητήρα εσωτερικής καύσης βασίζεται σε τυποποιημένους κινητήρες αυτοκινήτων. Σε αντίθεση με τα τελευταία, ωστόσο, ο εναλλάκτης αντικαθίσταται από έναν ηλεκτροκινητήρα που λειτουργεί και ως γεννήτρια και μια μπαταρία ιόντων λιθίου 48 V. Ο ηλεκτρικός κινητήρας συνδέεται με τη κινητήρα εσωτερικής καύσης μέσω ιμάντα κίνησης, μέσω του οποίου μπορεί είτε να ενισχύσει την απόδοση του κινητήρα εσωτερικής καύσης είτε να ανακτήσει ενέργεια και να την αποθηκεύσει στη μπαταρία.\nΕδώ, ο ηλεκτρικός κινητήρας αυξάνει τη συνολική απόδοση κατά αρκετά kW, κυρίως σε χαμηλότερες στροφές, για παράδειγμα σε εκκίνηση από στάση. Τα αυτοκίνητα με τεχνολογία e-TEC δεν μπορούν να προσφέρουν πλήρως ηλεκτρική κίνηση, αλλά, όπως και τα αυτοκίνητα iV, μπορούν να ταξιδεύουν σε υψηλότερες ταχύτητες με τον κινητήρα εσωτερικής καύσης απενεργοποιημένο. Εκείνη τη στιγμή οι όποιες απαιτήσεις για τα ηλεκτρικά κυκλώματα του αυτοκινήτου καλύπτονται από ηλεκτρική ενέργεια από τη μπαταρία 48 V η οποία φροντίζει για όλες τις βοηθητικές λειτουργίες, όπως το υδραυλικό τιμόνι. Χάρη στον ηλεκτροκινητήρα, η επακόλουθη γρήγορη επανεκκίνηση του κινητήρα εσωτερικής καύσης είναι σχεδόν απαρατήρητη για τους χρήστες. Το αποτέλεσμα είναι η μειωμένη κατανάλωση καυσίμου και συνεπώς η μείωση των εκπομπών CO2 χωρίς συμβιβασμούς στη μέγιστη απόδοση, σε αντίθεση με τα συμβατικά συστήματα κινητήρων χωρίς την τεχνολογία e-TEC. Στην περίπτωση της OCTAVIA, υπάρχουν δύο εκδόσεις e-TEC, των 81 kW, με κινητήρα 1.0 TSI e-TEC και των 110 kW, με κινητήρα 1.5 TSI e-TEC.\nΠροηγούμενο άρθροMitsubishi Space Star 1.2. Ικανότερο από αυτό που φαίνεται\nΕπόμενο άρθροΝέο Mini Countryman. Ανανεωμένο


Αν υπάρχει κάτι που θέλουμε περισσότερο απ’ οτιδήποτε στις διακοπές μας, αυτό είναι να νιώθουμε απόλυτα ελεύθεροι. Χωρίς άγχη, χωρίς έγνοιες, ακόμη και χωρίς ρούχα σε ορισμένες περιπτώσεις. Όλα αυτά μας στερούν και κάτι από την πλήρη ‘ελευθερία’ μας. Αυτό φαίνεται πως σκέφτηκαν ο Πετρί και η Μίνα Καργιαλάινεν και δημιούργησαν μια πλατφόρμα για όλους όσους νιώθουν την ανάγκη να κάνουν διακοπές γυμνοί.\nΤο NaturistBnB, το οποίο έκανε την εμφάνισή του στα τέλη του Φεβρουαρίου, έχει στόχο, όπως ακριβώς λέει και το όνομά του, να μας φέρει κοντά στη φύση, παρέχοντάς μας τη δυνατότητα να νοικιάσουμε ένα κατάλυμα που θα επιτρέπει σε εμάς και τους γύρω μας να κυκλοφορούμε όπως μας γέννησε η μητέρα μας. “Έχουμε ταξιδέψει πολύ με τη γυναίκα μου σε όλο τον κόσμο κι έχουμε μείνει σε διαμερίσματα μέχρι πεντάστερα ξενοδοχεία. Βέβαια, κάθε φορά που ψάχναμε στο Airbnb, καταλαβαίναμε όλο και περισσότερο ότι δεν είναι και πολύ φιλικό προς τους γυμνιστές”.\nΑυτή η αποτυχημένη προσπάθεια του ζευγαριού να βρει κατάλυμα, στο οποίο θα νιώθει άνετο να κυκλοφορεί χωρίς ρούχα, το ώθησε στην ιδέα της δικής του πλατφόρμας. Ο 49χρονος Πετρί είχε και το πλεονέκτημα να γνωρίζει από ιστοσελίδες, μιας και εργάζεται ως IT, ενώ παράλληλα, η γυναίκα του έχει εργαστεί ως σύμβουλος σε θέματα τουρισμού. Μια win-win κατάσταση δηλαδή. Αυτό φυσικά που τους ένωσε ήταν η κοινή τους αγάπη για το γυμνισμό. “Δεν θέλουμε να κατηγοριοποιούμε τους ανθρώπους. Μας αρέσει να είμαστε χωρίς ρούχα. Από αυτή την άποψη, ναι, είμαστε γυμνιστές”, τονίζει ο Πετρί.\n“Ήταν ανέκαθεν δύσκολο το έργο μας να βρούμε μέρος να μείνουμε και καταλήγαμε απλώς σε αυτά που δεν πήγαινε κανείς. Δεν είχαμε την ελευθερία να πάμε όπου θέλουμε. Δεν υπήρχε εναλλακτική για τους γυμνιστές. Είναι τρομερό να ταξιδεύεις και να ενώνεσαι με τους ντόπιους που θέλουν να κάνουν γυμνισμό”. Έτσι, μετά από μερικούς μήνες προετοιμασίας, πλέον είναι στον αέρα και μάλιστα υπάρχει τρομερό ενδιαφέρον από όλες τις γωνιές του πλανήτη. Σε σημείο που ούτε οι ίδιοι το πιστεύουν. “Λαμβάνουμε πολλές αιτήσεις για συνεντεύξεις από Ελλάδα, Αργεντινή, Αμερική, Γερμανία, Ιταλία, Ισπανία. Νομίζαμε ότι θα ενδιέφερε μόνο συγκεκριμένο κόσμο, αλλά όχι. Είναι πολλοί περισσότεροι κι αυτοί που θέλουν να δοκιμάσουν γυμνισμό. Κι αυτό είναι ίσως μια καλή ευκαιρία”.\nΑυτή τη στιγμή η ‘Villa Kalokairi” στο Φτερνό της Λευκάδας είναι ένα από τα ακριβότερα καταλύματα στη λίστα τους, με 385 ευρώ τη βραδιά, ωστόσο, υπάρχει και διαμέρισμα στην Αθήνα με μόλις 10 ευρώ τη νύχτα, για γυμνή διαμονή. Παράλληλα, οι ιδιοκτήτες τους δεν διστάζουν να ανεβάσουν και φωτογραφίες στις οποίες κυκλοφορούν οι ίδιοι γυμνοί στους χώρους τους.\n“Έχουμε έρθει αρκετές φορές στην Ελλάδα κι έχουμε γνωρίσει υπέροχους ανθρώπους, καλό φαγητό και καλή φιλοξενία. Η καλύτερη στιγμή μας εκεί ήταν όταν ήμασταν με μηχανή στην Κέρκυρα και μια οικογένεια μας κάλεσε για φαγητό, όταν σταματήσαμε να ρωτήσουμε για κάτι που ψάχναμε στο δρόμο. Ήταν τόσο όμορφο που κάτσαμε στο ίδιο τραπέζι με ντόπιους, χωρίς να ξέρουμε τη γλώσσα και να μιλάμε μόνο με νοήματα”, λέει το ζευγάρι αναπολώντας τα καλοκαίρια στη χώρα μας.\nΤι είναι αυτό που θέλουν να πετύχουν οι δημιουργοί του NaturistBnB στο μέλλον; “Να γίνουμε το νούμερο ένα για τους ανθρώπους που θέλουν να ενωθούν με τη φύση και να διαδώσουμε αυτό το είδος ζωής, που έχει συνδεθεί με τη φύση. Αν όλο και περισσότεροι το σκεφτούν αυτό, θα είναι καλό και για τον πλανήτη μας”. Το μέλλον θα δείξει τη γυμνή αλήθεια.


ADVENDURE - Rodopi AdvenduRun 2017 - μια ματιά στο παρελθόν, ένα βλέμμα στο μέλλον\nΑρχική>Αγώνες>MOUNTAIN>Rodopi AdvenduRun 2017 - μια ματιά στο παρελθόν, ένα βλέμμα στο μέλλον\nΠόσο δύσκολο να αφήσεις την αχόρταγη καθημερινότητα για να αποτυπώσεις πατώντας μερικά πλήκτρα όλα αυτά που έχεις νιώσει, που έχουν ξετυλιχθεί μπροστά στα μάτια σου όλα αυτά τα χρόνια «εκεί πάνω»; Πόσο δύσκολο είναι να συγκεντρώσεις τις σκέψεις σου σε «ένα κομμάτι χαρτί» όταν η καρδιά χτυπάει δυνατά και το στομάχι σφίγγεται με την ανάμνηση του πρώτου σου τερματισμού εκεί, της πρώτης φοράς που πέρασες από το «Σκοτάδι στο Φως»; Πως γίνεται να μην έρχεται στον νου ο ποταμός συναισθημάτων μετά από όλα όσα έχεις ζήσει, τους ανθρώπους που έχεις γνωρίσει, τις εικόνες που δεν λένε να ξεκολλήσουν από το μυαλό; Κάθε χρόνο τέτοια εποχή ξετυλίγεται το κουβάρι των αναμνήσεων από το πολύ μακρινό πια 2009 όταν γινόμασταν ζωντανοί μάρτυρες της δημιουργίας αυτού που τα επόμενα χρόνια έμελλε να γίνει ορόσημο των αγώνων ultra trail στην Ελλάδα. Του Rodopi Ultra Trail…\nΚαι ξετυλίγοντας το κουβάρι των αναμνήσεων καταλαβαίνεις τι είναι αυτό που σε κάνει νιώθεις έτσι. Είναι θαρρείς πως όσοι ήμασταν εκεί από την πρώτη στιγμή νιώθουμε κομμάτι της Ιστορίας του; Είναι το ότι εμείς -οι λίγοι τότε- σε πείσμα των καιρών στηρίξαμε και γίναμε Ένα με τους ανθρώπους που μόχθησαν να φέρουν εις πέρας το – αδιανόητο όπως φαινόταν– εγχείρημα; Είναι η απίστευτη ομορφιά της διαδρομής, η εσωτερικότητα και το μυστηριακό τοπίο αυτής της όμορφης γωνιάς της πατρίδας μας; Είναι η απόλυτη πρόκληση του στοιχείου της περιπέτειας που ενσωματώνει αυτός ο αγώνας; Είναι η συνέπεια, η συνέχεια, η σκληρή δουλειά μέσα από αντιξοότητες, η αγάπη για αυτό που κάνουν όσοι εμπλέκονται στην υπόθεση του αγώνα και το κυριότερο, ο σεβασμός στον αθλητή / φίλο που θα αισθανθεί μέρος μιας μοναδικής παρέας;\nΗ αγκαλιά του διοργανωτή ...\nΕίναι η αγκαλιά του διοργανωτή ο οποίος στέκεται για 40 ώρες να σε τιμήσει για τις δυσκολίες που πέρασες μέχρι να καταφέρεις να τερματίσεις; Είναι οι απονομές οι οποίες χωρίς φανφάρες, χωρίς ομιλίες πολιτικών και άλλων παραγόντων, είναι μια διαδικασία υποβλητική, συγκινητική, μαγική, αναπόσπαστο μέρους αυτού που λέγεται ROUT; Είναι όλα τα παραπάνω. Το πιο σημαντικό όμως και ο λόγος για τον οποίο ο Rodopi Ultra Trail έφτασε εκεί που είναι τώρα είναι άλλο: Η ζεστασιά των ανθρώπων της διοργάνωσης, διοργανωτών και εθελοντών, συγκλονιστική και συγκινητική, δημιουργεί την ξεχωριστή αίσθηση ότι όλο αυτό έχει στηθεί για σένα και μόνο για σένα…\nΞεφυλλίζοντας λοιπόν το βιβλίο Ιστορίας του ROUT το οποίο είναι αποτυπωμένο στις καρδιές όσων ήταν κοντά του από την πρώτη στιγμή, αλλά και στα «πρόχειρα τεφτέρια» του φόρουμ του -πάλαι ποτέ- a-z.gr, ανατρέξαμε στο παρελθόν με νοσταλγία όταν ακόμη ο ROUT δεν ήταν τίποτα άλλο από σκόρπιες ανακοινώσεις στο διαδίκτυο, σκέψεις στο μυαλό αυτών που αργότερα τόλμησαν να το δημιουργήσουν και λαχτάρα για εμάς που βλέπαμε να γεννιέται κάτι σπουδαίο…\n«Έχουμε τη χαρά να αναγγείλουμε σήμερα στο κοινό των αγώνων βουνού τη δημιουργία ενός νέου αγώνα ορεινού τρεξίματος, του “Rodopi Ultra Trail” που θα πραγματοποιηθεί για πρώτη φορά το ερχόμενο φθινόπωρο, στα δάση της οροσειράς της Ροδόπης.» Η πρώτη αναγγελία του πρώτου ROUT, 18 Φεβρουαρίου 2009\n“Ποιός να το περίμενε πριν 2-3 χρόνια ότι θα ετοιμαζόμαστε πυρετωδώς για συμμετοχή σε εναν μεγάλο, διεθνή πλέον, αγώνα (Olympus Marathon) και ταυτόχρονα θα ανυπομονούμε να ανοίξουν οι εγγραφές και να αρχίσουμε να δουλεύουμε στο μυαλό μας ενα μεγάλο ultra-trail σαν το ROUT στην μαγευτική Ροδόπη! Ωραία πράγματα...και μάλιστα εν Ελλάδι...”\n"Η παρέα μας προσπάθησε να ανοίξει το μονοπάτι που αναφέρεται στα τελευταία 40 χλμ περίπου του ROUT. Αυτή η διαδρομή είναι το επιπλέον κομμάτι μετά το 92 χλμ της παλιάς διαδρομής (Σίλλη)"\n...Αχ ψυχή μου, πως αντέχεις, σε έναν δρόμο, μοναχή ...\n"Όμως μας περιμένει ο ROUT!!!!!!!!!!! Άλλου είδους αγώνας από τον Όλυμπο. Είναι αγώνας περιπέτειας και διάρκειας - σωματικής αντοχής - ψυχικής δύναμης και πνευματικής ισορροπίας!"\nΑπό το Σκοτάδι στο Φως ... χαρακτηριστική η φιγούρα των αθλητών που παλεύουν με τους δαίμονές τους μέσα στην κρύα νύχτα της Ροδόπης...\n"...Όταν που σε φωνάξανε στη φλογισμένη ρεματιά τους είπες «κάνει ζέστη»\nΌταν δε θέλησες να δεις ποτέ σου τι θα πει\nσπίτι δεν έχουνε ψωμί\nΌταν δε σούρθε να ζυγίσεις τη γροθιά ας πούμε σε μαχαίρι\nγια κάποιο δίκιο ή κάποιο φως\nκι είσαι άγουρος\nκι είσαι μισός"\n«Ο απολυτος αγωνας περιπετειας σε λιγοτερο απο 24 ωρες αρχιζει και το ερωτημα που με βασανιζει εδω και καιρο πιστευω να μου απαντηθει.»\n«Σας σκεφτομαι μαζεμενους ολους τους καλους φιλους μαζι με την αγωνια και την ανυπομονησια του αγωνα και ζηλευω πολυ, μακαρι να ημουν μαζι σας...»\nΌλα αυτά πριν από το πρώτο εκείνο ROUT στις 24-25 Οκτωβρίου 2009. Επειδή το παρελθόν το είναι οδηγός μας για το μέλλον ας θυμηθούμε λίγο την ιστορία του Rodopi Ultra Trail…\nΟ Λάζαρος Ρήγος με τον Ηλία Σπυριδόπουλο κάπου στο Φαρασινό εκείνο τον Μάρτη του 2010... Η Ιστορία των αγώνων 100 μιλίων στην χώρα μας μόλις ξεκινούσε!\n"Πώς να πιστέψουν οι άπιστοι τι θαύματα μπορεί να γεννήσει ή πίστη; Ξεχνούν πώς ή ψυχή του ανθρώπου γίνεται παντοδύναμη όταν συνεπαρθεί από μια μεγάλη ιδέα. Τρομάζεις όταν, ύστερα από πικρές δοκιμασίες, καταλάβεις πώς μέσα μας υπάρχει μια δύναμη που μπορεί να ξεπεράσει τη δύναμη του ανθρώπου, τρομάζεις, γιατί από τη στιγμή που θα καταλάβεις πώς υπάρχει ή δύναμη αυτή δεν μπορείς πια να βρεις δικαιολογίες για τις ασήμαντες ή άναντρες πράξεις σου για τη ζωή σου τη χαμένη, ρίχνοντας το φταίξιμο στους άλλους· ξέρεις πια πώς εσύ, όχι ή τύχη, όχι ή μοίρα, μήτε οι άνθρωποι γύρα σου, εσύ μο νάχα έχεις, ότι κι αν κάμεις, ότι κι αν γίνεις, ακέραιη την ευθύνη. Και ντρέπεσαι τότε να γελάς, ντρέπεσαι να περγελάς αν μια φλεγόμενη ψυχή ζητάει το αδύνατο....\nΚαλά πιά καταλαβαίνεις πως αυτή'ναι η αξία του ανθρώπου: να ζητάει και να ξέρει πως ζητάει το αδύνατο. Και να'ναι σίγουρος πως θα το φτάσει, γιατί ξέρει πως αν δεν λιποψυχήσει, αν δεν ακούσει τι του κανοναρχάει η λογική, μα κρατάει με τα δόντια την ψυχή του κι εξακολουθεί με πίστη, με πείσμα να κυνηγάει το αδύνατο, τότε γίνεται το θάμα, που ποτέ ο αφτέρουγος κοινός νούς δεν θα μπορούσε να το μαντέψει: το αδύνατο γίνεται δυνατό..." Νίκος Καζαντζάκης, 'Καπετάν Μιχάλης'\nΤον Μάρτιο του 2010 ο Λάζαρος Ρήγος με τον Ηλία Σπυριδόπουλο ξεκινούν να γράψουν Ιστορία και να αποδείξουν ότι ένας αγώνας 100 μιλίων στην Ελλάδα μπορεί επιτέλους να γίνει πραγματικότητα. Ο Ηλίας δεν καταφέρνει να ολοκληρώσει την προσπάθεια και ρίχνεται στην μάχη της υποστήριξης του Λάζαρου ο οποίος ολοκληρώνει μέσα σε αντίξοες καιρικές συνθήκες τον μηδενικό ROUT 100 μιλίων σε 34 ώρες και 32 λεπτά γράφοντας πραγματικά Ιστορία… Λίγους μήνες μετά, στις 8 Οκτωβρίου του 2010, ο πρώτος αγώνας βουνού 100 μιλίων στην Ελλάδα, ο Rodopi Ultra Trail (ROUT) πήρε σάρκα και οστά. Μεγάλος νικητής ο Νίκος Σιδερίδης ο οποίος επέστρεψε στην Ροδόπη με 26.59.55 ενώ η Ναταλία Παπουνίδου με 32.14.15 ήταν η πρώτη γυναίκα που τερμάτισε στον ιστορικό εκείνο αγώνα... Εκείνη την χρονιά διεξήχθη και ο Rodopi Trail, αγώνας 82 χιλιομέτρων πατώντας στο μισό ακριβώς της διαδρομής του πρώτου 100 miler. Τριάντα ήταν αυτοί που ξεκίνησαν τον αγώνα, 22 τερμάτισαν, ενώ νικητής είχε στεφθεί ο Πέτρος Μυτιληναίος με 12.47.20. O αγώνας επέστρεψε το 2013 και διοργανώνεται μέχρι σήμερα σε διαφορετική ημερομηνία από το ROUT γνωρίζοντας πια μεγάλη επιτυχία σαν Rodopi Challenge (ROC)...\nΤο 2011 και με μοναδικό αγωνιστικό γεγονός πια τον ROUT 100 miles, οι δρομείς που ταξίδεψαν στην Ροδόπη ήταν ακόμη λιγότεροι συνολικά αφού μόλις 63 στάθηκαν στην γραμμή της εκκίνησης του αγώνα. Ήταν η πρώτη χρονιά που έλαμψε το άστρο του Νίκου Πετρόπουλου, ο οποίος κάνοντας έναν απόλυτα μοναχικό αγώνα τερμάτισε πρώτος σε 24.46.36, 4 ώρες σχεδόν νωρίτερα γρήγορα από τον 2ο Δημήτρη Δεσποινιάδη! Η Λόρα Ρεπσένκο με 36.06.27 και η Κική Χαραλαμπίδου με 40.53.28 ήταν οι μοναδικές γυναίκες που έτρεξαν εκείνη την χρονιά. Μπορεί οι αθλητές που έτρεξαν τότε να ήταν ελάχιστοι σχετικά με την γενικότερη ανάπτυξη του αθλήματος εκείνα τα χρόνια, φάνηκε όμως ότι κάτι αλλάζει. Το δώρο που έλαβαν οι αθλητές δεν είχε προηγούμενο σε ελληνικό –και όχι μόνο- επίπεδο. Ένα υπέροχο soft shell μπουφάν όπου αναγραφόταν το ονομ/νυμο κάθε αθλητή! Ήταν επίσης η πρώτη φορά που ελληνική διοργάνωση συμπεριέλαβε «ζωντανή κάλυψη» του αγώνα μέσω live blogging πλατφόρμας.\nΤο 2012 ήταν σημείο καμπής για τον αγώνα. Κάτι φαίνεται ότι τραβούσε «πίσω» τους έλληνες αθλητές από το να δοκιμάσουν την απόλυτη πρόκληση στην Ελλάδα που άκουγε στο όνομα ROUT. Φτάνοντας στην 3η συνεχή χρονιά ο αγώνας με την μορφή που γνωρίζουμε μέχρι και σήμερα, είδε 5 μόλις παραπάνω αθλητές να τρέχουν στην διαδρομή του, φτάνοντας δηλαδή τον αριθμό των 68 εκκινησάντων, αριθμός αρκετά μικρός ακόμη για έναν αγώνα της αναμφισβήτητης δυσκολίας του ROUT. Ίσως οι έλληνες δρομείς δεν ήταν ακόμη έτοιμοι να βιώσουν έναν αγώνα με χαρακτηριστικά περιπέτειας αφού τόσο οι λίγοι σταθμοί τροφοδοσίας, η μεγάλη θετική υψομετρική, όσο και η δεδομένη απομόνωση στις εσχατιές της Ροδόπης ήταν χαρακτηριστικά που μάλλον «τρόμαζαν». Ενδεικτικό του γεγονότος αυτού και το ποσοστό τερματισμών που το 2012 μόλις μετά βίας άγγιξε το 50% αφού 34 αθλητές μόνο κατάφεραν να περάσουν την γραμμή του τερματισμού. Παρ’ όλες τις δυσκολίες εκείνης της χρονιάς, οι διοργανωτές κατάφεραν να προσφέρουν έναν αγώνα αντάξιο της φήμης και του ονόματος που σιγά σιγά έχτιζε ο ROUT χρόνο με τον χρόνο. Μεγάλος νικητής ο Λεωνίδας Αθανασόπουλος με 26.17.49 ο οποίος κατέβασε την επίδοση που είχε πετύχει το 2011 κατά 4,5 περίπου ώρες! Εκπληκτική επίδοση είχαμε εκείνη την χρονιά από την Ραννέλλε Μακκόη όμως η οποία είναι η μόνη γυναίκα που κατέχει επίδοση κάτω από 30 ώρες αφού στην πρώτη της συμμετοχή τερμάτισε σε 29.50.56, 6η γενικής!\nΑπό την πρώτη κιόλας μέρα της σύλληψης της ιδέας για την δημιουργία ενός αγώνα 100 μιλίων στην Ροδόπη, ο Χρήστος Κατσάνος, δεν έπαψε ποτέ να αποτελεί την ψυχή της διοργάνωσης. Αεικίνητος, με τις κουδούνες στο χέρι, είναι ο πρώτος που θα ξυπνήσει και ο τελευταίος που θα κοιμηθεί το 4ήμερο του αγώνα. Θα σε περιμένει 40 ώρες να σε αγκαλιάσει και να σου περάσει το μετάλλιο στο λαιμό. Αφήνοντας για λίγες στιγμές τις πυρετώδεις προετοιμασίας της τελευταίας στιγμής, βρήκε τον χρόνο για μία τελευταία κουβέντα πριν το μεγάλο ραντεβού στην Χαϊντού.\n[Advendure]: Τώρα που το γεγονός ROUT φαίνεται να έχει καθιερωθεί και παγιωθεί στην σκέψη των ελλήνων ultra trailers, και παρότι όπως έχετε παραδεχθεί η διοργάνωση έχει φτάσει σε ένα «ταβάνι» από πλευράς εξυπηρέτησης συμμετοχών, είστε ευχαριστημένοι από την ανταπόκριση του κόσμου;\n[Χ. Κατσάνος]: Μετά από 9 συναπτά έτη, ο χαρακτήρας του event που ονομάζεται ROUT έχει πλέον γίνει αντιληπτός από την ulta mountain trail κοινότητα της Ελλάδας. Δεν ισχύει όμως το ίδιο και εκτός Ελλάδας. Εκεί χρειαζόμαστε ακόμη πολύ δουλειά ώστε να γίνει κατανοητή η μοναδικότητα του ROUT. Το ότι έχουμε θέσει το όριο των 150 Αθλητών, έχει να κάνει κυρίως με το ότι θέλουμε κάθε χρόνο οι συμμετέχοντες να έχουν μια μοναδική Εμπειρία. Κι αυτή η Εμπειρία έχει ως κύριο χαρακτηριστικό την μοναξιά του αθλητή μέσα στο δάσος. Ο μικρός αριθμός αθλητών σε συνδυασμό με τους λίγους σταθμούς και την ιδιαίτερη σχέση που αναπτύσσεται μεταξύ ultra αθλητών και ultra υποστηρικτών είναι μοναδικά στοιχεία γι αυτό που ονομάζουμε Εμπειρία ROUT. Παρόλα αυτά όμως, η ζήτηση συμμετοχής παραμένει μεγαλύτερη των 150 οπότε αποφασίσαμε να δεχτούμε και μερικούς ακόμη επιπλέον αθλητές, χωρίς αυτό να θυσιάζει τα προαναφερόμενα. Το πολύ ευχάριστο όμως είναι το γεγονός ότι αθλητές που έχουν τερματίσει τον ROUT έρχονται να γίνουν υποστηρικτές και σε συνδυασμό με την αύξηση του αριθμού των συνοδών-θεατών μας δίνει μεγάλη ικανοποίηση.\n[Advendure]: Όπως φαίνεται από τα μέχρι τώρα στοιχεία μας η διοργάνωση αγώνων στην Ελλάδα περνάει σε μια φάση ωρίμανσης, φτάνει σε ένα πλατώ. Αγώνες ματαιώνονται λόγω έλλειψης συμμετοχών ενώ άλλοι παλεύουν με 25, 40 ή 50 συμμετέχοντες. Ο ROUT φαίνεται ότι αντιστέκεται. Τι είναι κατά την γνώμη σου αυτό που θα δώσει σε μία διοργάνωση μια διαχρονικότητα;\n[Χ. Κατσάνος]: Η διαχρονικότητα έχει να κάνει με το χαρακτήρα του event που αναφέρθηκε προηγουμένως. Έχουμε περάσει απ΄τη φάση του αγώνα στη φάση της Εμπειρίας. Έχει να κάνει με την εξέλιξη των ίδιων των αθλητών που έχουν συμμετάσχει ήδη σε αρκετούς αγώνες και πλέον έχουν άποψη. Όπως έχει γίνει και με τον Τουρισμό που απ τη φάση της περιήγησης έχουμε περάσει στη φάση του βιωματικού τουρισμού, το ίδιο έχει αρχίσει να συμβαίνει και με την ultra trail Κοινότητα. Απ τους αγώνες πλέον περνάμε στις Εμπειρίες. Ο ROUT απ΄τη γέννησή του είχε ξεκάθαρο στόχο. Φιλοδοξούσε να είναι μια διαφορετική Εμπειρία Ζωής, κάτι που το κατεδείκνυε και το Motto του «Απ το σκοτάδι στο Φως». Η διαχρονικότητα επίσης εκφράζεται μέσα απ΄την εξέλιξη. Εμείς έχουμε περάσει απ΄τη φάση της διάκρισης μεταξύ αθλητών και εθελοντών στην φάση της ενοποίησης αυτών μέσα σε μία οικογένεια. Αυτό που ονομάζουμε ROUT FAMILY , όπου υποστηρικτές εξελίσσονται σε αθλητές και αθλητές σε υποστηρικτές ώστε ο καθένας να προσθέτει με τη δράση του στον καμβά της ROUT Εμπειρίας.\n[Advendure]: Πολλοί οι “rookies” και φέτος στον αγώνα! Με έναν πρόχειρο υπολογισμό ψάχνοντας στο αρχείο του Advendure, είδαμε ότι ξεπερνούν τους 60 αυτοί που θα δοκιμάσουν πρώτη φορά τις δυνάμεις τους στο ROUT. Τι έχεις να τους συμβουλέψεις;\n[Χ. Κατσάνος]: Κατ αρχάς είναι καλοδεχούμενοι στη Ροδόπη, στο Δασικό Χωριό και στην Οικογένεια του ROUT. Δεν υπάρχουν συμβουλές. Ο καθένας γνωρίζει για πιο λόγο θέλει να δοκιμάσει τον εαυτό του για 164 χιλιόμετρα , με λίγους σταθμούς, μέσα σε δάσος και 12 ώρες νύχτα. Απλά μια υπενθύμιση από μέρους μας. Υπομονή, υπομονή, υπομονή. Αυτό ακριβώς που είναι το βασικό χαρακτηριστικό των υπεραποστάσεων. Υπομονή ώστε ο καθένας τους να βρει τρόπους να ξεπεράσει την κούραση, τον πόνο, τη νύστα, τις καιρικές συνθήκες. Κλείνοντας να θυμίσουμε ότι στις υπεραποστάσεις δεν υπάρχουν νικητές και ηττημένοι. Όλοι μετά από μια συμμετοχή θα έχουν προσθέσει μια ακόμη εμπειρία «κάτω απ τη ζώνη τους» όπως λένε και οι Αμερικάνοι!\n[Advendure]: Πέρυσι ζήσαμε για πρώτη ίσως φορά το λυπηρό φαινόμενο του να δούμε τόσα πολλά σκουπίδια στο μονοπάτι, κάτι που είχαμε θίξει και στο μεταγωνιστικό ρεπορτάζ που είχαμε κάνει. Είναι αυτό το τίμημα των πολλών συμμετοχών και του μεγάλου ανταγωνισμού; Μήπως έχει χάσει ο αγώνας λίγο από τον χαρακτήρα και την μαγεία των πρώτων χρόνων;\n[Χ. Κατσάνος]: Τα σκουπίδια είχαν να κάνουν κυρίως με τα σημεία που υπήρχαν περάσματα σε μέρη με νερά όπου χρησιμοποιήθηκαν σακούλες από αρκετούς αθλητές. Πέραν αυτού, η πραγματικότητα έχει να κάνει με τη δρομική κοινότητα και δη των υπεραποστάσεων που η κουλτούρα της διαμορφώνεται τα τελευταία 10 ίσως και λιγότερα χρόνια. Μέρος της αποστολής της ROUT Family, είναι και η παιδεία που πρέπει να αναπτύξει κάποιος που βρίσκεται για οποιοδήποτε λόγο μέσα στο βουνό είτε είναι περιπατητής, είτε αθλητής, είτε υποστηρικτής. Τα διάφορα camps που οργανώνουμε κατά καιρούς, όσο και οι υπόλοιπες δράσεις μας (ROC 50 MILES, Haidou Trail Party, Haidou Kids) σκοπό τους έχουν να βοηθήσουν τον άνθρωπο που ζει στις πόλεις να αγαπήσει το βουνό, τη διανυκτέρευση μέσα σε αντίσκηνο και υπνόσακό, τη διάσχιση ώστε ο σεβασμός προς το δάσος/βουνό να υπάρξει αυτονόητα. Δεν είναι εύκολο, αλλά αξίζει τον κόπο.\n[Advendure]: Μπορείς να μας δώσεις τα τελευταία νέα, τις τελευταίες χρηστικές πληροφορίες, λίγο πριν την έναρξη του αγώνα; Ποιος είναι ο βαθμός ετοιμότητας της διοργάνωσης σε γενικότερο επίπεδο; Πως είναι η κατάσταση των μονοπατιών / ρυακιών;\n[Χ. Κατσάνος]: Αν και έχει σταλεί ανάλογο e-mail σε όλους τους συμμετέχοντες με όλες τις λεπτομέρειες, μπορούμε να αναφέρουμε ότι η πρόβλεψη του καιρού δείχνει να μην έχει ακραία φαινόμενα (μάλλον ζεστός για την εποχή), τα νερά στα ποτάμια/χείμαρρους είναι πολύ λίγα φέτος λόγω χαμηλής βροχόπτωσης. Ο καθαρισμός των μονοπατιών, η σηματοδότηση τους, οι κορμογέφυρες είναι στα ίδια επίπεδα με τις προηγούμενες χρονιές και η διάθεση για να έχουμε όλο μας μια ακόμη όμορφη εμπειρία …στα ύψη!! Ήδη αρκετός κόσμος έχει ανέβει στο Δασικό Χωριό απ΄την αρχή της εβδομάδας.\n[Advendure]: Του χρόνου ο ROUT συμπληρώνει 10 χρόνια συναπτών διοργανώσεων που έχουν περάσει από χίλια κύματα μέχρι να φτάσουμε στο σήμερα. Θα θέλαμε να κλείσεις με μία ευχή για το μέλλον…\n[Χ. Κατσάνος]: Δεν θα το κρύψουμε ότι το 2018 που ολοκληρώνεται η 10ετία του ROUT θέλουμε να το …γιορτάσουμε λίγο περισσότερο!!! Κι αυτό σχεδιάζουμε να το κάνουμε απ τις αρχές του νέου έτους με κορύφωση τον Οκτώβριο του 2018. Δεν έχουμε κάτι προς το παρόν να ανακοινώσουμε , αλλά σίγουρα δεν θα έχει σχέση με «μνημόσυνο παρελθόντων χρόνων» αλλά θα προσπαθήσουμε με την κληρονομιά που έχουμε να δηλώσουμε το όραμα για την επόμενη δεκαετία. Κλείνοντας θα θέλαμε να ευχαριστήσουμε όλους τους Ανθρώπους του Advendure που είναι μέλη της ROUT Family απ την αρχή της σύλληψης της ιδέας μέχρι και σήμερα. Καλή αντάμωση στο Δασικό Χωριό!\nΗ ... πρώτη γραμμή\nΕίναι γεγονός ότι η αύξηση των συμμετοχών τα τελευταία χρόνια, έχει φέρει την άνοδο του συναγωνισμού μεταξύ των αθλητών το οποίο είχε ως συνεπακόλουθο την βελτίωση των επιδόσεων και το ρεκόρ. Ειδικά αυτό που συνέβη πέρυσι (όπου ομολογουμένως βοήθησε και ο καιρός) ήταν εκπληκτικό. Δεν ξέρουμε κατά πόσο φέτος θα έχουμε επανάληψη τόσο σπουδαίων επιδόσεων, αυτό που όμως είναι σίγουρο είναι ότι το επίπεδο συναγωνισμού θα είναι και φέτος κορυφαίο, ίσως μεγαλύτερο από κάθε άλλη φορά. Ο συναγωνισμός φέρνει πίεση, και η πίεση επιδόσεις, άρα μην εκπλαγείτε να πέσουν πάλι τα ρεκόρ! Από την στιγμή που συμμετέχει ο απόλυτος κυρίαρχος του αγώνα τα τελευταία χρόνια, ο Νίκος Πετρόπουλος, έχεις και το απόλυτο φαβορί. Δεν θα είναι όμως μόνος του. Ο πιο ξεκούραστος φέτος Νίκος Καλοφύρης κατεβαίνει στον αγώνα με μεγάλες αξιώσεις. Το ίδιο κάνει και ο Ρουμάνος Bogdan Petrutu ο οποίος πέρυσι είχε τερματίσει 2ος αλλά ο συμπατριώτης του Marius Vasilache, με πολλές πια συμμετοχές σε ultra αγώνες στην Ελλάδα. Όταν στον αγώνα τρέχει ένας από τους πιο φορμαρισμένους έλληνες αθλητές βουνού, ο Γιάτσεκ Μπόγκοτς, ο οποίος θέλει να ολοκληρώσει με επιτυχία για πρώτη φορά έναν αγώνα 100 μιλίων, τότε έχεις και έναν μνηστήρα για το βάθρο. Ο Slawomir Matras επιστρέφει στον αγώνα μετά το άτυχο 2015 όντας και αυτός σε πολύ καλή κατάσταση και σίγουρα θα αποτελέσει μέρος του front pack. Ο Παύλος Μαυρογιάννης, σταθερή αξία στον αγώνα, σίγουρα συγκαταλέγεται στους πολύ δυνατούς δρομείς ενώ για την δεκάδα βάζουν υποψηφιότητα και οι Ηρακλής Μαντζούρης, Βαγγέλης Μπάκας, Παναγιώτης Παναρίτης! Σημειώστε επίσης το όνομα του Βρετανού Kristian Morgan ο οποίος με βαθμολογία ITRA 695 έχει πολύ καλά πλασαρίσματα σε σκληρούς αγώνες σε όλη την υφήλιο: The North Face 100 Thailand 2017, Ronda Dels Cims 2017, Tor Des Geants 2017, Marathon des Sables 2016 κ.α\nΣτις γυναίκες η τετράδα που αποτελείται από τις Λόρα Ρεπσένκο, Βάσω Σταύρου την Μυρσίνη Κολυφά αλλά και την rookie Δέσποινα Γαβριηλίδου, αναμένεται να κεντρίσει το ενδιαφέρον όσων παρακολουθήσουν τον αγώνα από μακριά. Τόσο όμως η Βασιλική Φαλάρα όσο και η Cassandra Turner (3η φέτος στον Olympus Mythical Trail) είναι μερικά από τα δυνατά χαρτιά ανάμεσα στις 13 κυρίες που θα ξεκινήσουν φέτος τον αγώνα.\nΤώρα που η προετοιμασία –στο σωματικό τουλάχιστον μέρος της- έχει φτάσει στο τέλος, δώσαμε τον λόγο σε μερικούς φίλους δρομείς οι οποίοι θα τρέξουν για πρώτη φορά στον αγώνα φιλοξενώντας τις σκέψεις, το άγχος, τα συναισθήματά τους. Και δεν είναι λίγοι μιας και μετρήσαμε πάνω από 60 αθλητές που θα στηθούν για πρώτη φορά στην εκκίνηση του ROUT. Aυτό που γίνεται εύκολα αντιληπτό από τα λεγόμενά τους, είναι ότι αν μη τι άλλο αυτός ο αγώνας είναι Αγώνας Συναισθημάτων. Δεν είναι μόνο το ίδιο το εγχείρημα το οποίο από μόνο του είναι ικανό να προκαλέσει δέος: έξι σταθμοί, 164 χιλιόμετρα, 8.000 μέτρα υψομετρική στο πιο απομονωμένο ίσως σημείο της ελληνικής γης. Γιατί πριν από αυτό έχουν προηγηθεί άλλα, εξίσου σημαντικά. Είναι ότι έχει προηγηθεί που αποκτάει ακόμη μεγαλύτερη σημασία και αποτελεί το μεγάλο κέρδος για όλους όσους αποφάσισαν να σταθούν στην εκκίνηση. Μία παρακαταθήκη για μελλοντικές προσπάθειες αφού η προετοιμασία για έναν τέτοιον αγώνα χρειάζεται θυσίες και εμπειρίες πέρα από τα όρια της καθημερινότητας. Καθημερινότητα στην οποία ζούμε και θα πρέπει την Δευτέρα μετά τον αγώνα να την συνεχίσουμε. Καθημερινότητα η οποία όμως ειδικά για όσους δοκιμάσουν για πρώτη φορά, από την Δευτέρα δεν θα είναι ίδια. Το ποτάμι συναισθημάτων από το οποίο θα διακατέχονται θα γίνει χείμαρρος που θα κάνει την καρδιά τους να χτυπάει δυνατά κάθε φορά που θα φέρνουν στο νου εικόνες και εμπειρίες από τις ώρες που θα έχουν περάσει μέσα στον αγώνα. Εικόνες συντροφικότητας μα και μοναξιάς. Εμπειρίες αγωνίας και πόνου, χαράς και λύτρωσης. Διδακτικές αν μη τι άλλο…\nΣτο τέλος για όλους υπάρχει ένας μόνο στόχος. Να βρεθούν όλοι στην εκκίνηση γεροί και δυνατοί και να δώσουν τον καλύτερό τους εαυτό ζώντας την υπέροχη αυτή διαδικασία, από το «Σκοτάδι στο Φως». Θα ξέρουν ότι έχουν δώσει τον αγώνα τους, όχι μόνο στις 40 ώρες που διαρκεί η αγωνιστική δοκιμασία, αλλά εδώ και μήνες ή και παραπάνω αφού για μερικούς αυτή η στιγμή είναι όνειρο ετών…\nΚατά αρχήν θέλω να ευχαριστήσω το Advendure για την φιλοξενία του. Κάνοντας το αρχικό πλάνο για τους αγώνες 2017 ήξερα σίγουρα τον αγώνα στόχο.... RODOPI ULTRA TRAIL....100miler. Δεν σας κρύβω βέβαια πως τα χιλιόμετρα είναι πολλά αλλά .....δεν τα φοβάμαι. Θέλω να ταξιδέψω στη Ροδόπη, στα μονοπάτια της, στην ησυχία της, στο βαθύ σκοτάδι της, και σε ό,τι άλλο θέλει να μου προσφέρει. Θα προσπαθήσω να είμαι ήρεμη και συγκεντρωμένη δίνοντας έτσι το καλύτερο εαυτό μου. Στόχος μου είναι να τερματίσω να το απολαύσω και να το ευχαριστηθώ! Εύχομαι σε όλους ένα καλό αγώνα και να πετύχουν αυτό που επιθυμούν. Καλό και υγιές τερματισμό!\nΔεν είναι η πρώτη φορά που θα τρέξω στην τόσο πανέμορφη περιοχή της Ροδόπης καθώς έχω συμμετάσχει και στον VFT και στον ROC. Είναι τόσο εκπληκτικό το μέρος αυτό αν πας μία φορά, δεν υπάρχει περίπτωση να μην επιστρέψεις. Αγώνες μεγάλους έχω κάνει, μικρότερης όμως απόστασης οπότε τώρα είναι η πρώτη φορά που θα τρέξω 100 μίλια. Το 2013 στο VFUT, την πρώτη χρονιά που άγγιζε τα 100 μίλια, είχα σταματήσει τον αγώνα νωρίς καθώς με πρόδωσε το στομάχι πριν κιόλας από την εκκίνηση. Φέτος, τέσσερα χρόνια μετά, αισθάνομαι έτοιμος και δυνατός, με περισσότερη εμπειρία και θα μπω να τον απολαύσω. Θα κάνω τον δικό μου αγώνα, θα ακολουθήσω την δική μου στρατηγική και θα προσπαθήσω να μην παρασυρθώ από τον ρυθμό που ίσως δώσουν άλλοι αθλητές και ότι ήθελε προκύψει! Καλή αντάμωση στην Ροδόπη!\nΌχι άλλα ζωντανά αποτελέσματα του ROUT για εμένα εφέτος. Επιτέλους θα ξεκουραστεί το F5 στο πληκτρολόγιο του υπολογιστή μου. Ας το πατήσει κάποιος άλλος γιατί εγώ θα ακολουθήσω την καρδιά μου και τα “αδέρφια μου” στην εκκίνηση της μεγαλύτερης διαδρομής που έχω κάνει μέχρι σήμερα. Επιτέλους θα προσπαθήσω να ζήσω την εμπειρία του ROUT για το οποίο έχω ακούσει αμέτρητες περιγραφές από τους φίλους-αδερφούς με τους οποίους προπονούμαστε μαζί. Περιγραφές για την ομορφιά αλλά και για την δυσκολία του αγώνα, τις οποίες έχω αποθηκεύσει στον σκληρό δίσκο του κεφαλιού μου και ανυπομονώ να τις εμπλουτίσω ή να τις ξαναζήσω ως δικό μου deja-vu. Φόβος δεν υπάρχει παρά μόνο δέος και λαχτάρα. Δέος για το άγνωστο που με περιμένει προς εξερεύνηση και λαχτάρα ώστε να μεταφραστούν σε παραστάσεις οι διηγήσεις των φίλων και η παρακολούθηση των ατελείωτων βίντεο.\nΚαταρχάς θέλω να σα ευχαριστήσω που μου δίνετε την ευκαιρία να εκφράσω τα συναισθήματα και τις σκέψεις μου λίγο πριν την εκκίνηση σε έναν από τους μεγαλύτερους αγώνες Trail στην Ελλάδα. Έχοντας γνωρίσει τα βουνά της Ροδόπης μέσα από τον αδερφικό αγώνα Rodopi Challenge 50miles τα τελευταία 3 χρόνια και την λογική των αγώνων της συγκεκριμένης διοργάνωσης, να είσαι αυτόνομος στο μεγαλύτερο μέρος του αγώνα. Πήρα την απόφαση να δηλώσω συμμετοχή και να τρέξω φέτος έτσι ώστε να νιώσω και εγώ την εμπειρία και το χάσιμο μέσα στο βουνό. Σκέψεις ότι δεν είμαι έτοιμος για τόσα πολλά χλμ αλλά και φοβίες πως θα αντιμετωπίσω την νύχτα και τις τόσες πολλές ώρες μέσα στον αγώνα ακόμα με αγχώνουν. Για το μόνο που είμαι If it's Good it's Wonderful If it's Bad it's Experienceσίγουρος είναι ότι θέλω να το ζήσω... και αυτό που μετράει για μένα είναι το ταξίδι. Από την στιγμή που θα δηλώσεις συμμετοχή σε έναν τέτοιο αγώνα, τις προπονήσεις που θα κάνεις παρέα με φίλους, της συζητήσεις για τον αγώνα, τις νέες φιλίες που θα δημιουργηθούν, το δάσος της Ροδόπης, οι οικογένεια του Rout και τέλος τα παιχνίδια του μυαλού μέχρι να φτάσουμε στις πολυπόθητες κουδούνες που έρχονται να δώσουν σε όλους μας την εξιλέωση που αναζητούμε!! Εύχομαι σέ όλους ένα υγιή τερματισμό και ο καθένας μέσα από αυτό το ταξίδι να βρει αυτό που αναζητάει. " If it's Good it's Wonderful If it's Bad it's Experience "\nΤον αγώνα αυτόν τον κάνω πρώτη φορά δεν μπορώ να κάνω ούτε σκέψεις ούτε να πω για κάποιο στόχο δεν ξέρουμε πώς θα πάει και πού θα καταλήξει αλλά αν ρωτάς γενικά τι έχω στο μυαλό μου τότε έχω κάτι. Πιστεύω και το θέλω να κάνω κάτω από 24 ώρες και αυτό το πιστεύω με βάση τα δεδομένα που έχω από την Γαλλία που είχε υψομετρική 6.100. Το ωραίο είναι ότι θα τρέξω με πάρα πολλούς φίλους μου και θα ευχαριστηθούμε τον αγώνα. Άσχετα με αυτά που έχω στο μυαλό μου, θέλω πάμε και να γυρίσουμε υγιείς στα σπίτια μας, αυτός είναι ο βασικός μας στόχος. Ευχαριστώ!\nΚαμία αλλαγή φέτος στους κανονισμούς σε σχέση με τις προηγούμενες χρονιές. Τα ενδιάμεσα σημεία αποκλεισμού παραμένουν και φέτος μόνο τρία (3) δίνοντας έτσι μεγαλύτερη ευελιξία στους τελευταίους αθλητές να συνεχίσουν τον αγώνα. Πιο συγκεκριμένα τα σημεία αποκλεισμού βρίσκονται στο Κ-41 (Ζαρκαδιά-1, 8:00), στο Κ-69 (Κρούσοβο, 15:00) και στο Κ-123 (Ζαρκαδιά-2, 28:00). Οι σάκοι ανεφοδιασμού παραμένουν δύο, τους οποίους οι αθλητές θα τους συναντήσουν στους σταθμούς ανεφοδιασμού που αναφέρθησαν, ένας στην Ζαρκαδιά τον οποίον θα συναντήσουν και στην επιστροφή και ένας στο Κρούσοβο.\nSite αγώνα - παρακολούθηση περασμάτων αθλητών\n*Αφιερωμένο στον Χρήστο, στον Ηλία, στον Λάζαρο...\n+6 -4 # Λεωνίδας Αθανασόπουλος 17-10-2017 13:03\nΣτους γρήγορους άνδρες του φετινού ROUT θα προσέθετα και τον Βασίλη Μίχο που έχει δώσει δείγματα πολύ δυνατού δρομέα σε αρκετούς αγώνες, όπως η Ζήρεια και το Mythical.\n+3 -4 # Νικος Πετροπουλος 17-10-2017 14:47\nΜε προλαβε ο Λεω. Ο Μιχος λογικα θα ειναι απο τους πρωταγωνιστες και υποψηφιος για πρωτια\n+1 -4 # lambros 17-10-2017 16:04\nΠαραθέτοντας Νικος Πετροπουλος:\nΣυμφωνώ και εγώ. Ο Βασίλης είναι ανερχόμενη δύναμη...Θεριό ανήμερο


Κολωνία έναντι Μπάγερν Μονάχου δωρεάν ζωντανή μετάδοση και ροή βίντεο (2021/07/17) - AiScore Football LiveScore\nΦιλικά Συλλόγων 2021/07/17 22:00:00\nΚολωνία vs Μπάγερν Μονάχου Ζωντανά αποτελέσματα\nτελευταία 5, Κολωνία Νίκες 1, Ισοπαλίες 0, Ήττες 4, Σκορ 1.2 και δέχτηκε 3.4 ανά παιχνίδι\nName: Κολωνία vs Μπάγερν Μονάχου\nΤο Κολωνία vs Μπάγερν Μονάχου ζωντανό σκορ (και η ζωντανή ροή βίντεο στο διαδίκτυο) ξεκινά στις 2021/07/17 στις 22:00:00 ώρα UTC σε Φιλικά Συλλόγων. Εδώ στο Κολωνία vs Μπάγερν Μονάχου LiveScore μπορείτε να βρείτε όλα τα Κολωνία vs Μπάγερν Μονάχου προηγούμενα αποτελέσματα ταξινομημένα με τους αγώνες H2H.\nΤο AiScore LiveScore ποδοσφαίρου διατίθεται ως εφαρμογή iPhone και iPad, εφαρμογή Android στο Google Play και εφαρμογή Windows phone. Μπορείτε να μας βρείτε σε όλα τα καταστήματα σε διαφορετικές γλώσσες ως «AiScore». Εγκαταστήστε την εφαρμογή AiScore και ακολουθήστε Κολωνία vs Μπάγερν Μονάχου ζωντανά στο κινητό σας!\nΚολωνία vs Μπάγερν Μονάχου H2H


"ΟΜΑΔΑ 21" ΜΑΚΕΔΟΝΙΑΣ - ΘΡΑΚΗΣ ΚΙΝΗΣΗ ΠΑΤΡΙΩΤΙΚΗΣ ΑΦΥΠΝΙΣΗΣ : 11/02/21\nΜΑΘΡΑΚΙ: Παρέλαση 28η Οκτωβρίου μετά από 21 χρόνια\nΠέρασαν δύο μήνες από την ημέρα, 2 Σεπτεμβρίου 2021 , που κατέφθασα στο νησί για να εργαστώ ως αναπληρώτρια δασκάλα με τον έναν και μοναδικό μαθητή στο μονοθέσιο δημοτικό σχολείο του Μαθρακίου. Όταν έφθασα στο νησί δεν πίστευα πως οι μέρες και οι μήνες θα περνούσαν τόσο γρήγορα, χωρίς να το καταλάβω. Οι μέρες μου κυλούν γρήγορα, καθώς οι εργασίες που έχω να διεκπεραιώσω για την ομαλή επαναλειτουργία του σχολείου, μετά από 21 χρόνια αναστολής λειτουργίας του είναι συνεχείς και πολυάριθμες. Καθημερινά πηγαίνω στο σχολείο το πρωί και μέχρι το μεσημέρι η μέρα μου είναι μαζί με τον μαθητή μου.\nΣυμπολίτες μου, αμαρτία εξομολογουμένη ουκ έστιν αμαρτία. Έτσι δεν λένε οι σοφοί; Τώρα εδώ που τα λέμε αυτό δεν είναι και τόσο σοφό.\nΔηλαδή κάνεις την κουτσουκέλα σου, π.χ. ρίχνεις τα τσίπουρά σου στη Ικαρία, ενώ έχεις μαντρώσει την πλέμπα στα σπίτια της με σαράντα κλειδαριές και μετά αμολάς μετά ένα «Ναι έσφαλα» και καθάρισες; Όχι συμπολίτες μου. Δεν είναι έτσι.\nΕγώ, παρά τα παραπάνω, θα σας πω την αμαρτία μου. Λατρεύω τους πολιτικούς. Σε κάθε δωμάτιο του σπιτιού μου, έχω καμιά δεκαριά φωτογραφίες πολιτικών.


Πιπεριές γεμιστές με κιμά και ρύζι - SIDAGI.GR\nHome\tΣυνταγές ΜαγειρικήςΚυρίως πιάτο\tΠιπεριές γεμιστές με κιμά και ρύζι\nby sidagi.gr 13 Φεβρουαρίου, 2018\n6 πιπεριές κόκκινες – κίτρινες\n1 1/2 κιλά κιμά μοσχαρίσιο\n1/2 κουταλάκι του γλυκού φρέσκο μαύρο πιπέρι\n1 1/2 φλιτζάνια βρασμένο ρύζι\nΛαχταριστό και παραδοσιακό πιάτο για όλη την οικογένεια\nΣε ξύλο κοπής κόβουμε τα καπάκια από τις πιπεριές και αφαιρούμε προσεκτικά τα κοτσάνια. Καθαρίζουμε μέσα τις πιπεριές πολύ καλά με ένα μαχαίρι. Στη συνέχεια κόβουμε ελαφρά το κάτω μέρος κάθε πιπεριάς και τρυπάμε το κάτω μέρος της 4 φορές για να βγει εύκολα το ζουμί στο ψήσιμο.\nΣυνεχίζουμε με τον ίδιο τρόπο και καθαρίζουμε τις υπόλοιπες πιπεριές με τον ίδιο τρόπο.\nΣε ένα πυρίμαχο ταψί ρίχνουμε τη σάλτσα ντομάτας μαζί με κρεμμύδι κομμένο σε φέτες, ζωμό κρέατος και ανακατεύουμε καλά μέχρι να γίνει ένα ομοιογενές μείγμα, τοποθετούμε τις πιπεριές μέσα στο ταψί. Αφήνουμε στην άκρη και ετοιμάζουμε τον κιμά.\nΣε ένα μπολ ρίχνουμε τον κιμά και πασπαλίζουμε με το αλάτι, το ψιλοκομμένο σκόρδο, μαϊντανό, μαύρο πιπέρι, τυρί τριμμένο παρμεζάνα, 1 φλιτζάνι σάλτσα ντομάτας και ανακατεύουμε πολύ καλά με ένα πιρούνι μέχρι να γίνει ένα ομοιογενές μείγμα. Στη συνέχεια προσθέτουμε στο μείγμα του κιμά το βρασμένο ρύζι και ανακατεύουμε.\nΣτη συνέχεια με μια κουταλιά της σούπας γεμίζουμε τις πιπεριές. Αφού γεμίσουμε όλες τις πιπεριές συμπληρώνουμε από μια κουταλιά της σούπας σάλτσα ντομάτας. Καλύπτουμε με τα καπάκια τους μαζί με ένα φύλλο λαδόκολλας και από πάνω καλύπτουμε με ένα φύλλο αλουμινόχαρτο για το μαγείρεμα. Ψήνουμε στους 190 βαθμούς για 1 ώρα, την πρώτη μισή ώρα ψήνουμε με το αλουμινόχαρτο, μετά αφαιρούμε και συνεχίζουμε το ψήσιμο για 30 λεπτά ακόμη.\nΔείτε τη video συτναγή ΕΔΩ!


Ρωσική πρεσβεία κατά Πομπέο: Θέλει να τραβήξει την Ελλάδα στο αντιρωσικό μέτωπο - Press Publica | Δημοσιογραφία για το δημόσιο συμφέρον\nΑρχική Pressroom Πολιτική Ρωσική πρεσβεία κατά Πομπέο: Θέλει να τραβήξει την Ελλάδα στο αντιρωσικό μέτωπο\n«Δεν είναι η πρώτη φορά που Αμερικανοί αξιωματούχοι προσπαθούν στις δημόσιες τοποθετήσεις τους να τραβήξουν την Ελλάδα στο αντιρωσικό μέτωπο. Αυτού του είδους αντιρωσική υστερία δύσκολα μπορεί να βρει ανταπόκριση στο φίλο ελληνικό λαό» αναφέρει σε σχόλιό της η πρεσβεία της Ρωσίας στην Ελλάδα σχετικά με τις σημερινές δηλώσεις του Μ. Πομπέο για τη Ρωσία.\nΥενθυμίζεται πως ο Πομπέο δικαιολόγησε την πρωτοβουλία ενίσχυσης της αμυντικής συνεργασίας των ΗΠΑ με την Ελλάδα κατηγορώντας ευθέως τη Ρωσία.\nΌπως είπε ο Αμερικανός ΥΠΕΞ: «Έχουμε μία πολύ ισχυρή στρατιωτική σχέση, βλέπουμε την Ελλάδα ως πυλώνα σταθερότητας. Έχουμε πολλούς στενούς δεσμούς. Το Williams θα έρθει για μόνιμο ελλιμενισμό στη Σούδα. Είναι μια τέλεια επιλογή γιατί είναι στρατηγική θέση και συμβολίζει τη στρατηγική συνεργασία που υπάρχει και θα συνεχίσει να αυξάνεται. Είναι πολύ σημαντική αυτή η σχέση γιατί βλέπουμε ότι η Ρωσία αποσυντονίζει την ισορροπία στην περιοχή, όπως στη Λιβύη».\nΠροηγούμενο άρθροΣυσπείρωση: Λεφτόδεντρα για τα δικά μας παιδιά στην ΕΡΤ\nΕπόμενο άρθροΚόλαφος Κομισιόν κατά Κεραμέως: «Παραβίαση προσωπικών δεδομένων» η αναγραφή της διαγωγής στα απολυτήρια και τους τίτλους σπουδών


Η ελπίδα έχει όνομα: ΑΝΤΑΡΣΥΑ [του Μουσταφά Τσολάκ Αλή] | ΑΝΤΑΡΣΥΑ - antarsya.gr\nΗ ελπίδα έχει όνομα: ΑΝΤΑΡΣΥΑ [του Μουσταφά Τσολάκ Αλή]\nποιητής, δημοσιογράφος και μεταφραστής, υποψήφιος ευρωβουλευτής με την ΑΝΤΑΡΣΥΑ\nΑριστερή διέξοδος και στην απογοητευμένη μειονότητα\nΓιατί ο απογοητευμένος κόσμος του ΣΥΡΙΖΑ να ψηφίσει ΑΝΤΑΡΣΥΑ;\nΓιατί πολύ απλά, αποδείχτηκε πως ο ΣΥΡΙΖΑ δεν έχει να προσφέρει τίποτα στον κόσμο της εργασίας, τη νεολαία, την αγροτιά, τους μικρομαγαζάτορες και τα λαϊκά στρώματα, πέρα από δυστυχία, φτώχεια, φορολεηλασία και μνημόνια διαρκείας. Γι’ αυτό και γέμισε τα ψηφοδέλτια του με εφοπλιστές, ακροδεξιούς και διεφθαρμένους του σάπιου πολιτικού συστήματος.\nΚαι η απάντηση στις νεοφιλελεύθερες-ακροδεξιές πολιτικές του ΣΥΡΙΖΑ (και των λοιπών «προοδευτικών» της Ευρώπης όπως ο Μακρόν που με την άγρια καταστολή που ασκεί στα «κίτρινα γιλέκα» κάνει τον Ερντογάν να τον ζηλέψει) σαφώς και δεν είναι η νεοφιλελεύθερη ακροδεξιά του Κ. Μητσοτάκη, ούτε η νεοφιλελεύθερη δεξιά της Φ. Γεννηματά. Αλλά ούτε και ο αριστερός ρεφορμισμός του ΚΚΕ ή της ΛΑΕ, που σ’ όλο αυτό διάστημα έδειξαν πως είναι πολύ πιο χαμηλά απ’ το ύψος των περιστάσεων και αδυνατούν να ερμηνεύσουν σωστά τα πράγματα.\nΚαιρός είναι ο κόσμος της εργασίας να ενώσει τις δυνάμεις του με την αντικαπιταλιστική Αριστερά, να αρνηθεί τη μιζέρια και την απελπισία που του σερβίρεται, να διεκδικήσει μια καλύτερη ζωή. Καιρός είναι να χτίσουμε όλοι μαζί ένα τοίχο αντίστασης στην άνοδο της ακροδεξιάς, του πολέμου, του ρατσισμού. Σ’ αυτές τις ευρωεκλογές η αντίσταση, η ελπίδα και το μέλλον έχουν όνομα: ΑΝΤΑΡΣΥΑ.\nΓιατί ο λαός της μειονότητας να ψηφίσει ΑΝΤΑΡΣΥΑ;\nΗ μειονότητα της Θράκης έχει ζήσει το ρατσισμό και τις διακρίσεις σ’ όλα τα προηγούμενα χρόνια και συνεχίζει να τις ζει, έχει απογοητευτεί με τις πολιτικές των αστικών κομμάτων. Και κυρίως με τις πολιτικές του ΣΥΡΙΖΑ, που το ’15 το τίμησε με «σταλινικά» ποσοστά, εκλέγοντας τρεις βουλευτές προερχόμενους απ’ τη μειονότητα… Και είδε τα πράγματα -κυρίως σ’ ότι αφορά τα δικαιωματικά- να πηγαίνουν απ’ το κακό στο χειρότερο. Τώρα της δίνεται η ευκαιρία να τους γυρίσει πλάτη –και θα το κάνει. Αλλά πρέπει να το κάνει σωστά, ενώνοντας τις δυνάμεις του με την αντικαπιταλιστική Αριστερά και τους καταπιεζόμενους, εκμεταλλευόμενους, αδικημένους όλης της χώρας, χωρίς να πέσει στην παγίδα να στραφεί στον «δικό της» εθνικισμό ψηφίζοντας το μειονοτικό ΚΙΕΦ που δεν έχει να πει τίποτα για τα καθημερινά της προβλήματα.\nΠιστεύω πως σε αυτές τις ευρωεκλογές θα έχουμε μια αντικαπιταλιστική στροφή σ’ όλη τη χώρα και αυτό θα βρει ανταπόκριση και στη μειονότητα της Θράκης.